ارشد لئیق

ارشد لئیق (پیدائش :28 نومبر 1970ء)، جسے کبھی کبھی ارشد لائق کے نام سے بھی جانا جاتا ہے، ایک سابق پاکستانی نژاد کرکٹ کھلاڑی ہیں جو متحدہ عرب امارات کی قومی کرکٹ ٹیم کے لیے کھیلے۔ اس نے 1986-87ء میں پاکستان اسٹیل کے لیے دو فرسٹ کلاس کرکٹ میچ کھیلے اور 1988ء کے یوتھ ورلڈ کپ کے لیے پاکستان کے لیے اسٹینڈ بائی سلیکشن تھے۔ انھوں نے بھارت کے خلاف تین روزہ میچ میں انڈر 19 کی سطح پر پاکستان کی نمائندگی بھی کی۔ وہ 1989ء میں متحدہ عرب امارات ہجرت کر گئے، 1993-94ء میں آئی سی سی ٹرافی میں بین الاقوامی ڈیبیو کیا۔ وہ 1996ء کی آئی سی سی ٹرافی میں بھی کھیلنے گئے تھے۔ ارشد لئیق نے چھ ایک روزہ بین الاقوامی کھیلے ہیں، دو شارجہ میں 1993-94ء کے پیپسی آسٹریلیا-ایشیا کپ میں،  اور پھر 1996 کے کرکٹ ورلڈ کپ میں چار۔ ان کے بھائی اطہر لئیق اور ان کے چچا سعید آزاد مقامی پاکستانی کرکٹ میں کامیاب کرکٹ کھلاڑی تھے۔

 حوالہ جات 

زمرہ:پاکستان کے کرکٹ کھلاڑی
زمرہ:کراچی سے کرکٹ کھلاڑی
زمرہ:متحدہ عرب امارات کی طرف سے کھیلنے والے پاکستانی کھلاڑی
زمرہ:متحدہ عرب امارات کے ایک روزہ کرکٹ کھلاڑی
زمرہ:اماراتی کرکٹ کھلاڑی
زمرہ:بقید حیات شخصیات
زمرہ:1970ء کی پیدائشیں